కౌశల్ కిశోర్

కౌశల్‌ కిశోర్‌ ఉత్తరప్రదేశ్ రాష్ట్రానికి చెందిన రాజకీయ నాయకుడు. ఆయన రెండుసార్లు ఎంపీగా ఎన్నికై 2019లో నరేంద్ర మోదీ మంత్రివర్గంలో గృహ, పట్టణ వ్యవహారాల శాఖల సహాయ మంత్రిగా బాధ్యతలు నిర్వహిస్తున్నాడు.

జననం, విద్యాభాస్యం 
కౌశల్‌ కిశోర్‌ 1960 జనవరి 25న ఉత్తరప్రదేశ్‌ రాష్ట్రం, లక్నో జిల్లా, బెగారియా గ్రామంలో కాళ్లు ప్రసాద్, పార్వతి దేవి దంపతులకు జన్మించాడు. ఆయన లక్నోలోని కాళీ చరణ్ కాలేజ్ లో ఇంటర్మీడియట్ పూర్తి చేసి సీఆర్ డిగ్రీ కళాశాలలో చేరి కుటుంబ ఆర్థిక పరిస్థితుల కారణంగా చదువును మధ్యలోనే ఆపేసాడు.

రాజకీయ జీవితం
కౌశల్‌ కిశోర్‌ 1989లో ద్వారా రాజకీయాల్లోకి వచ్చి మలీహాబాద్ నియోజకవర్గం నుండి వరుసగా 1989,1991,1993, అసెంబ్లీ ఎన్నికల్లో స్వతంత్ర అభ్యర్థిగా పోటీ చేసి ఓడిపోయి 2002లో జరిగిన అసెంబ్లీ ఎన్నికల్లో స్వతంత్ర అభ్యర్థిగా పోటీ చేసి ఎమ్మెల్యేగా గెలిచి ములాయం సింగ్ యాదవ్ మంత్రివర్గంలో కార్మిక శాఖ మంత్రిగా పనిచేశాడు. ఆయన 2013లో భారతీయ జనతా పార్టీలో చేరి 2014లో జరిగిన పార్లమెంట్ ఎన్నికల్లో బీజేపీ తరపున పోటీ చేసి తొలిసారి మోహన్‌లాల్‌గంజ్ ఎంపీగా ఎన్నికయ్యాడు. కౌశల్‌ కిశోర్‌ 2019లో రెండోసారి ఎంపీగా ఎన్నికై నరేంద్ర మోదీ మంత్రివర్గంలో గృహ, పట్టణ వ్యవహారాల శాఖల సహాయ మంత్రిగా బాధ్యతలు నిర్వహిస్తున్నాడు.

మూలాలు

1960 జననాలు
భారతీయ జనతా పార్టీ రాజకీయ నాయకులు
ఉత్తరప్రదేశ్ నుండి ఎన్నికైన లోక్‌సభ సభ్యులు